Stein Vale

Stein Vale (født 1957) er en norsk jurist, forfatter og statsadvokat ved Oslo statsadvokatembeter fra 2003 til 2024. Han har vært dommerfullmektig, sekretær for Straffelovkommisjonen, politiadvokat, assisterende sjef i Politiets sikkerhetstjeneste (PST), kst. tingrettsdommer, rådgiver i NORLAG (The Norwegian Mission of Rule of Law Advisers to Georgia) og Legal Adviser i Somalia for EUs maritime sikkerhetsmisjon EUCAP Nestor. Fra 1999 til 2001 var han redaktør for Politiembetsmennenes Blad. Som statsadvokat skrev han påtalemyndighetens tilsvar til Arne Treholts tredje begjæring om gjenopptagelse av straffesaken hans. Vale utgav i 2009 boken Teppefall i Treholtsaken. I 2018 skrev han påtalemyndighetens uttalelse til den syvende begjæringen om gjenåpning av Torgersen-saken.

Stein Vale var formann i Akershus Unge Høyre 1979–1980.

 Bibliografi 

 «Piratvirksomheten utenfor Somalia» i Straff & frihet, Festskrift til Tor-Aksel Busch, Gyldendal, 2019. ISBN 9788205530096
 «Et tilbakeblikk på fire tiår i og med politiet» i Årsskrift 2025 Norsk Politihistorisk Selskap  ISBN 9788294041015

 Referanser 

Kategori:Norske statsadvokater
Kategori:Tillitsvalgte i Unge Høyre